kardosdrur/scandi-wiki huggingface dataset:
Shu-bi-dua - The Musical

Shu-bi-dua - The Musical er en musical, der er skrevet over det dansk orkester Shu-bi-duas sange. Forestillingen havde premiere på Fredericia Teater den. 25. september 2015. Ved premieren var Michael Bundesen, Michael Hardinger, Claus Asmussen, Jens Tage Nielsen, Bosse Hall Christensen og Niels Grønbech alle til stede, og de blev hyldet på scenen efterfølgende. Forestillingen solgte 30.000 billetter i forsalg, hvilket gør den til den hurtigst sælgende i teatrets historie. I slutningen af oktober 2015 var der blevet solgt over 80.000 billetter til musicalen.

Efter at være opført i Fredericia frem til og med december i 2015 flyttede forestillingen til Østre Gasværk og blev spillet fra januar til marts, for herefter at blive opført på Musikhuset Aarhus i maj 2016.

Shu-bi-dua - The Musical modtog gode anmeldelser fra bl.a. Jyllands-Posten, Dagbladet Børsen, Politiken og BT.

På Fredericia teater blev en skuespiller ramt af en hård digestivekiks under sangen "Hvalborg", hvor der traditionelt kastes kiks på scenen ved linjen "Og jeg fodred' dig med skidtfisk og kiks jeg havd' i lommen...".  På Østre Gasværk valgte man derfor at sælge særlige kiksedåser, hvor der kun var plads til mariekiks.

Forestillingen var medvirkende til, at Fredericia Teater i 2015 kunne notere et overskud på 2,5 mio. kr, efter flere år med underskud. 170.000 mennesker havde set forestillingen i maj 2016.

Medvirkende 
 Emil Birk Hartmann - Mick
 Kristine Yde Eriksen
 Bjørg Gamst
 Meike Bahnsen
 Ole Boisen
 Nis Pedersen
 Max Emil-Nissen
 Cecilie Greiber Alring

Sange 
Listen er ikke komplet
 "Costa Kalundborg"
 "Danmark"
 "Vuffeli-vov"
 "Står på en alpetop"
 "Knald i låget"

Referencer 

Musicals fra Danmark
Shu-bi-dua
Fjorde på Færøerne

Liste over fjorde på Færøerne. Listen omfatter større bugte, vige og fjorde i egentlig forstand, men ikke sunde (som på færøsk ofte kaldes fjorde).

Noter

Eksterne henvisninger
Munkenes Teglovn

Munkenes Teglovn blev grundlagt af et Sortebrødrekloster i Vejle omkring 1310.

Klosterets første bygning var i træ, men i 1355 var der planer om at bygge en klosterkirke af mursten. Måske blev teglovnen, som tilnavnet Munkenes Teglovn, anlagt på den tid.

I 1923 blev teglovnen fundet og udgravet af Nationalmuseet. Borgere i Vejle samlede derefter ind, så der kunne opføres en beskyttende bygning over ruinen.

Teglovnsbygningen, der ligger på Jagtvej, blev restaureret i 1983.

Munkenes Teglovn er en del af VejleMuseerne.

Teglværker i Danmark
Bygninger, konstruktioner og anlæg i Vejle
Bindeballe Station

Bindeballe Station var holdeplads på Vejle-Vandel-Grindsted Jernbane, der blev åbnet til Vandel i 1897, forlænget til Grindsted i 1914 og nedlagt i 1957. Den ligger i Randbøl Sogn 2 km syd for landsbyen Bindeballe og 4 km syd for Randbøldal. Adressen er Bindeballevej 101, 7183 Randbøl.

Beliggenhed 
Bindeballe holdeplads blev placeret efter en lang stigning der førte banen fra ådalen ved Lihmskov op til Randbøl Hede på det sted, hvor vejen fra Spjarup til Bindeballe skar jernbanen. Terrænet var ret kuperet (stationen kom til at ligge det eneste sted med jævnt terræn), gammel hede (som efterhånden blev tilplantet med nåleskov) og uden nogen samlet bebyggelse eller fabriksvirksomhed i nogen rimelig afstand fra stationen. Langt senere blev der dog oprettet flere dambrug i nærheden af stationen.

Beskrivelse 

Stationsbygningen er meget enkel, bestående af to bygninger. Hovedbygningen i 1½ etage er opført af røde mursten. Taget er et heltag parallelt med banen kun gennembrudt af en skorsten på tagryggen midt på bygningen. Symmetri er ellers ikke tilstræbt. Bygningen havde to indgange, en i gavlen og en ud mod perronen. Over døren i gavlen et lille halvtag. Døren ud mod perronen er en 1½-dobbeltdør. Begge døre har et enkelt trin foran. I den ene gavl to små vinduer under tagryggen, ellers vinduer i stueetagen. Stationens navneskilt sidder omtrent midt for ud mod perronen.

Bindeballe Holdeplads var indrettet med med et 160 m langt omløbsspor.

Trafik 

Trafikken fra holdepladsen var beskeden og bestod af blandt andet kunstgødning, tørv, fiskefoder og grangrønt.

Nogen egentlig byudvikling skete ikke i tilknytning til stationen.

Den 2. maj 1944 stødte to tog sammen på stationen. En hurtig indsats fra personalets side forhindrede en katastrofe.

Museum 

Stationsbygningen er i dag indrettet som et lille museum for Vandelbanen. Billetkontor og ventesal er rekonstrueret med originale effekter. Udenfor stationen er der stadig skinner, hvor der er henstillet flere gamle jernbanevogne. Området fungerer som primitiv teltplads med adgang til toilet, et simpelt køkken og opholdsrum i stationsbygningen. Museet er en del af VejleMuseerne.

Bindeballestien 

Ved stationen starter Bindeballestien, der fra Spjarupvej/Slotsbjergvej stort set følger banetracéet helt til Vejle. 

Over for stationen ligger Bindeballe Købmandsgård, der også stammer fra 1897 og nu er museumsbutik med nye og ældre købmandsvarer, bl.a. gammeldags brændevin fremstillet til butikken.

Eksterne kilder/henvisninger 
 Bindeballe Station (folder) 
 "Vejle - Vandel - Grindsted - Jernbane"  - Thomas Rithmesters billeder

Etableret i 1897
Ophørt i 1957
Museer i Region Syddanmark
Nedlagte jernbanestationer i Danmark
Bygninger, konstruktioner og anlæg i Vejle Kommune
Thomas Heurlin

Thomas Heurlin (født 20. juni 1959) er dansk tv-producent, journalist og direktør.  Han er kendt for tv-udsendelserne Restaurant bag tremmer, Mormors bordel, Liebhaverne,  Bandekrigerne og Par på prøve og er derudover ophavsmand til Copenhagen TV Festival, medlem af Producentforeningens bestyrelse (1998-2015) og er nuværende medlem af deres tv-udvalg.

Koncern TV Impact 
Thomas Heurlin stiftede i 2015 produktionsselskabet Impact TV efter opsplittelsen af Koncern Tv- og filmproduktion, som han medstiftede i 1995.

Referencer

Eksterne henvisninger 
 

Tv-producenter fra Danmark
Journalister fra Danmark
Direktører fra Danmark
Ventesal

En ventesal er et rum i en større bygning, fx en jernbanestation eller busstation, hvor den rejsende kan vente på toget eller bussen beskyttet mod vind og vejr. Ventesalen vil som hovedregel være forsynet med bænke til at sidde på, og i tilknytning til ventesalen kan være andre faciliteter fx billetsalg, kiosk og toiletter. Desuden vil man som regel kunne finde køreplaner for de forbindelser, der er med det pågældende stoppested. Ventesalen vil ofte, men ikke altid, kunne opvarmes.

Kollektiv trafik
Rum
Justin Roiland

Mark Justin Roiland (født 21. februar 1980 i Manteca, Californien, USA) er en amerikansk skuespiller, forfatter, tv-instruktør og producent. Han er bedst kendt for at være medskaber og executive producer på Adult Swim-animationsserien, Rick and Morty, hvori han lægger stemme til seriens hovedpersoner. Han er derudover også kendt for at lægge stemme til Jarlen af Lemongrab i Eventyrtid.

Projekter

Film 
 Underdogs (2015) - Stemmeskuespiller (som Rippers; USA version)

Fjernsyn 
 Pig Goat Banana Cricket (2015) - Stemmeskuespiller (several characters)
 Yo Gabba Gabba (2015) - Stemmeskuespiller (som Sea Queen)
 Aqua Teen Hunger Force Forever (2015) - Stemmeskuespiller (credited som Rustin Joyland)
 Community (2015) - Stemmeskuespiller (som Ice Cube Head)
 The Simpsons afsnit Mathlete's Feat (2015) - Gæste-animator, Gæsteoptræden (som Rick Sanchez, Morty Smith)
 Rick and Morty (2013–nu) - Co-Creator, Executive Producer, Stemmeskuespiller (som Rick Sanchez, Morty Smith)
 Out There (2013) - Stemmeskuespiller (som Chris Novak)
 Gravity Falls (2012–nu) - Stemmeskuespiller (som Blendin Blandin, Bobby Renzobbi)
 Adventure Time (2011–nu) - Stemmeskuespiller (som The Earl of Lemongrab, Lemonhope, Lemongrab subjects)
 Web Soup (2011) - Stemmeskuespiller (som Chilly the Christmsom Pole)
 Fish Hooks (2010–2014) - Stemmeskuespiller (som Oscar), Forfatter
 Yacht Rock (2005–2010) - Skuespiller (som Christopher Cross/ Chris Geppert)
 The Sarah Silverman Program (2007–2010) - Skuespiller (som Blonde Craig)
 Marooned? (2009) - Skuespiller (som Cadet Moore)
 Acceptable TV (2007) - Director, Skuespiller, Stemmeskuespiller, Producer
 Channel 101 (2006) - Director, Skuespiller, Producer, Forfatter
 Cheap Seats: Without Ron Parker (2004) - Skuespiller (Rhonda's Son)
 Lsomer Fart (2004) - Skuespiller (som the Person in the news)
 Fresh Baked Video Games (2006) - Producer
 House of Cosbys (2005) - Creator, Forfatter, Stemmeskuespiller (Curiosity Cosby, Data Analysis Cosby)
 Premiere Women in Hollywood Awards (2004) - Producer
 Crossballs: The Debate Show (2004) - Producer
 Comedy Central Nus: The Commies (2003) - Producer
 Extreme Makeover: Home Edition (2003) - Somsociate Producer

Videospil 
 Dota 2 (2015) - Stemmeskuespiller (Rick and Morty Announcer Pack)
 Dr. Langeskov, The Tiger, and the Terribly Cursed Emerald (2015) - Stemmeskuespiller

Referencer

Eksterne henvisninger 
 

Komikere fra USA
Filmskuespillere fra USA
Blåbrynet motmot

Blåbrynet motmot (), er en skrigefugl der lever i Mellemamerika. Blåbrynet motmot er nationalfugl i El Salvador og Nicaragua.

Kilder 
 Avibase - the world bird database

Eksterne henvisninger 

Mellemamerikas fugle
Motmoter
Adult Swim

Adult Swim (også kaldet [adult swim]) er en gruppe tv-serier for voksne over 17 år, der blev sendt på den amerikanske version af tv-kanalen Cartoon Network. Det begyndt 2. september, 2001 og blev skabt af Williams Street Studios. Den 28. marts 2005 blev kanalens seere opdelt for sig ift. Nielsen Media Research analyser, da man vurderede, at Adult Swims seere var en anden målgruppe end den, der var på Cartoon Network normalt (ligesom Nickelodeon's Nick at Nite). Adult Swim er en del af Turner Broadcasting System. Det er kendt for at vise voksent, anime, eller Japansk-stil animation.

Sendeflade

USA

Amerikanske serier 
South Park
American Dad
 Assy McGee
 Family Guy
 Fat Guy Stuck in Internet
 Metalocalypse
 Moral Orel
 Robot Chicken
 Squidbillies
 Tim and Eric Awesome Show, Great Job!
 The Venture Bros.
 Xavier: Renegade Angel
 King of the Hill
 Rick and Morty

På hiatus 
 Aqua Teen Hunger Force
 The Boondocks
 Frisky Dingo
 Lucy, the Daughter of the Devil
 Saul of the Mole Men

Aflyste serier 
 Space Ghost Coast to Coast -
 12 Oz. Mouse
 The Bob Clampett Show -
 The Brak Show
 Cartoon Planet -
 Harvey Birdman, Attorney at Law
 Home Movies
 Minoriteam
 Perfect Hair Forever
 The Popeye Show -
 Sealab 2021
 Stroker and Hoop
 Tom Goes to the Mayor

Kommende serier 
 The Drinky Crow Show
 Superjail
 That Crook'd 'Sipp
 Young Person's Guide to History

Eksterne henvisninger 
 AdultSwim.com - Officielle hjemmeside
 AdultSwim.co.uk - Officielle UK hjemmeside
 AdultSwim.de - Officielle tyske hjemmeside

WarnerMedia
Tv-kanaler fra USA
Cartoon Network
Chris Parnell

Thomas Christopher «Chris» Parnell (født 5. februar 1967 i Memphis, Tennessee) er en amerikansk skuespiller og komiker. Parnell fik sit gennembrud mellem 1998-2006, da han var en af de mest solide skuespillere i komedie-programmet Saturday Night Live. Parnell medvirkede også som skuespiller i tv-serien 30 Rock og i film som Anchorman (2004), 21 Jump Street (2012) og Anchorman 2: Fortsat flimmer på skærmen. Sidem december 2013 har han lagt stemme til Jerry i tv-serien Rick and Morty, der vises på Adult Swim.

Eksterne henvisninger 
 

Skuespillere fra USA
Komikere fra USA
Personer fra Memphis
Spencer Grammer

Spencer Grammer, født 9. oktober 1983 i Los Angeles i Californien, er en amerikansk skuespillerinde. Hun er datter til skuespilleren Kelsey Grammer. 

Siden 2007 har hun spillet en af hovedrollerne i tv-serien Greek. Siden december 2013 har han lagt stemme til Summer Smith i science-fiction tv-serien Rick and Morty, der vises på Adult Swim.

Spencer Grammer har siden 2011 været gift med James Hesketh.

Eksterne henvisninger 
 

Skuespillere fra USA
Tv-skuespillere fra USA
Skuespillere fra Los Angeles
Dan Harmon

Dan Harmon (født 3. januar 1973) er en amerikansk forfatter og performer. Harmon er bedst kendt for at skabe og producere NBC komedie-serien Community, med-skabe Adult Swim animations-tv-serien Rick and Morty, og med-stifte det alternative tv-net/hjemmeside Kanal 101. Harmon udgav bogenYou'll Be Perfect When You're Dead i 2013 og arbejder i øjeblikket på en anden bog sat til udgivelse i 2016.

Han er også vært for det ugentlige eponyme podcast, Harmontown.

Eksterne henvisninger 
 

Komikere fra USA
Peabody Award

George Foster Peabody Awards (Peabody Awards) (da:Peabodyprisen) er en årligt uddelt international pris, der uddeles inden for radio- og fjernsynsbranchen. Prisen blev for første gang uddelt i 1941 til de programmer, som sendtes dengang og er dermed et af verdens ældste inden for de elektroniske medier.

Eksterne henvisninger 
 'New Order of Merit', Time Magazine , 7 april 1941
 The Peabody Awards

Tv-priser
Radiopriser
Etableret i 1941
The Tracey Ullman Show

The Tracey Ullman Show var et komedie-program der blev vist på amerikansk tv fra 1987-1990. Det blev instrueret af Ted Bessell og Art Wolff.

Serien bestod hovedsageligt af spillefilmsindslag og hvert afsnit indeholdt en blanding af løst sammensatte sketches.

Simpsonskortfilmene 
I dag er serien dog mest kendt for at have været det program i hvilket den animerede Simpsons-familie for første gang dukkede op. Totalt produceredes 48 afsnit på cirka et minut hver, med Homer, Marge, Bart, Lisa og Maggie Simpson.

I Simpsons-indslaget medvirkede Castellaneta (Homer) og Kavner (Marge) sammen med Nancy Cartwright (Bart) og Yeardley Smith (Lisa), samme gruppe som stadig lægger stemmer til Simpsons-familien.

Medvirkende 
 Tracey Ullman
 Sam McMurray
 Anna Levine
 Dan Castellaneta
 Julie Kavner

Eksterne henvisninger 
 

Amerikanske tv-serier fra 1970'erne
Amerikanske tv-serier fra 1980'erne
Tv-programmer fra Fox Broadcasting Company
Pamela Hayden

Pamela Hayden, født 28. november 1953 i USA, er en amerikansk skuespillerinde som er mest kendt for Tv-serien Simpsons. I serien lægger hun stemme til bland andre Milhouse Van Houten, Jimbo Jones og Rod Flanders.

Eksterne henvisninger 
 

Tv-skuespillere fra USA
Stemmeskuespillere fra USA
Skuespillere fra USA
Tress MacNeille

Tress MacNeille (født 20. juni 1951 i Californien, USA) er en amerikansk stemmeskuespiller. Hun er mest kendt for roller i Simpsons , Futurama og Animaniacs.
I Simpsons lægger hun mest stemmer til små roller men også større roller dog f.eks Agnes Skinner, Dolph Starbeam og Brandine Spuckler.

Rollefigurer i Simpsons 
 Agnes Skinner
 Lindsey Naegle
 Dolph Starbeam
 Brandine Spuckler
 Cookie Kwan
 Ms. Albright
 Mrs. Glick
 Bernice Hibbert
 Brunella Pommelhorst
 Poor Violet
 Crazy Cat Lady
 Gino Terwilliger
 Lunchlady Doris 
 Manjula Nahasapeemapetilon
 Belle, the burlesque house Madam från Bart After Dark
 Mrs. Muntz
 Plopper, Homers gris fra The Simpsons Movie
 Colin, Lisas kæreste fra The Simpsons Movie
 Varierende rollefigurer

Rollefigurer i Futurama 
 Mom
 Linda
 Hattie McDoogal
 Tinny Tim
 Munda
 Deep Blue
 Monique
 Ndnda
 Vyolet
 Petunia
 The Slurm Queen
 Guenter
 Varierande rollfigurer

Eksterne henvisninger 

 

Tv-skuespillere fra USA
Stemmeskuespillere fra USA
Skuespillere fra USA
Marcia Wallace

Marcia Karen Wallace (født 1. november 1942 i Creston i Iowa, død 25. oktober 2013 i Los Angeles i Californien) var en amerikansk skuespillerinde, komiker og paneldeltager i game shows, hovedsagelig kendt for sine roller i forskellige sit-com. Hun er muligvis bedst kendt for sin rolle som receptionisten Carol Kester i sit-com'en The Bob Newhart Show i 1970'erne, samt for at have lagt stemme til børneskolelærerinden Edna Krabappel i den animerede serie The Simpsons, for hvilken rollen hun i 1992 modtog en Emmy Award for Outstanding Voice-Over Performance.

Eksterne henvisninger 

 

Skuespillere fra USA
Komikere fra USA
Emmy-vindere
The Simpsons
Maggie Roswell

Maggie Roswell (født 14. november 1952 i Los Angeles, Californien, USA) er en amerikansk skuespiller som er mest kendt for tv-serien The Simpsons. I serien lægger hun blandt andet stemme til Maude Flanders, Helen Lovejoy og Elizabeth Hoover.

Hon har også haft mindre mindre roller i tv-serier som M*A*S*H og Murphy Brown og i film som Pretty in Pink og Silver City.

Eksterne henvisninger 
 

Tv-skuespillere fra USA
Stemmeskuespillere fra USA
Skuespillere fra Californien
Personer fra Los Angeles
Russi Taylor

Russi Taylor (født 4. maj 1944 i Cambridge, Massachusetts, død 26. juli 2019 i Glendale, Californien) var en amerikansk stemmeskuespiller.

Taylor er mest kendt som stemmen til Minnie Mouse og fra tv-serien The Simpsons, hvor hun blandt andet lagde stemme til Martin Prince, Wendell Borton, Sherri og Terri, og Üter. Derudover har hun lagt stemmen til figurer i en række Disney-tegnefilm.

Hun var gift med stemmeskuespilleren Wayne Allwine fra 1991 til hans død 2009.

Referencer

Eksterne henvisninger 
 

Tv-skuespillere fra USA
Stemmeskuespillere fra USA
Skuespillere fra Massachusetts
Personer fra Cambridge (Massachusetts)
Marcia Mitzman Gaven

Marcia Mitzman Gaven (født 28. februar 1959 i New York i New York) er en skuespiller som lagde stemmer til Maude Flanders, Helen Lovejoy, Elizabeth Hoover og nogen andre i den amerikanske, animations-komedieserie The Simpsons, mellem 1999 og 2002, da Maggie Roswell kom tilbage efter uenighed om lønnen.

Hun har også haft gæsteroller i tv-serier som Glamour, Beverly Hills, Frasier, Babylon 5, The Drew Carey Show og Ellen. Hun medvirkede i den første opsætning af Chess på Broadway, og i 1993 nomineredes hun til en Tony Award for bedste skuespillerinde (birolle - musikal) for hendes portræt af Mrs. Walker i Broadwayproduktionen af The Who's Tommy.

I juni 1996 giftede hun sig med filmklipperen Seth Gaven (Creative Director. De har sammen to børn.

Eksterne henvisninger 
 
 Marcia Mitzman Gaven på TV.com 

Tv-skuespillere fra USA
Stemmeskuespillere fra USA
Skuespillere fra New York
Personer fra New York City
Karl Wiedergott

Karl Aloysious Treaton (født 8. februar 1969) er en amerikansk skuespiller som for tiden medvirker i den animations komedieserien The Simpsons. Under navnet Karl Wiedergott lægger han blandt andet stemmet til skuepilleren John Travolta og USA:s tidligere præsident Bill Clinton. Wiedergott har lagt stemme til en række forskellige figurer i mere end 200 afsnit. I 2005 bestemte Wiedergott for at tage en pause fra alt skuespil på scenen, i film og i TV, for at fuldt ud satse på The Simpsons.

Eksterne henvisninger 
 Karl Wiedergotts officielle hjemmeside .
 
 Karl Wiedergott på Memory Alpha.

Tv-skuespillere fra USA
Stemmeskuespillere fra USA
Skuespillere fra USA
Albert Brooks

Albert Brooks, født som Albert Lawrence Einstein 22 juli 1947 i Beverly Hills, Los Angeles, Californien, er en amerikansk skuespiller og filminstruktør. Brooks medvirkede i Saturday Night Live under 1970'erne. Hans fødenavn var Albert Einstein men skiftede efternavn da han startede sin karriere. Albert har gæstet The Simpsons adskillige gange som forskellige en-gangs karakterer men han har også spillet egne tilbagevendende karakter som Hank Scorpio, Jacques Brunswick, Cowboy Bob, Brad Goodman og Tab Spangler.

Han blev Oscarsnomineret for bedste mandlige birolle i Broadcast News (1987).

Eksterne henvisninger 
 

Tv-skuespillere fra USA
Stemmeskuespillere fra USA
Skuespillere fra Californien
Amerikanere i 1900-tallet
Amerikanere i 2000-tallet
Jane Kaczmarek

Jane Kaczmarek, født 21. december 1955 i Greendale, Wisconsin, er en Emmynomineret amerikansk skuespillerinde som er mest kendt for sin rolle som moren Lois i komedieserien Malcolm i midten. Hun bor i San Marino i Californien.
Hun lagde stemme til Domare Constance Harm i syv afsnit af The Simpsons mellem 2001 og 2007.

Polskamerikanske Kaczmarek studerede teater på University of Wisconsin-Madison. Der blev hun bekent med Tony Shalhoub, som senere skulle blive en kendt skuespiller. De to kom senere til at studere drama på Yale University. Hun har medvirket i flere framgangsrige opsætninger på Broadway, for ekempel Lost in Yonkers og Raised in Captivity, for hvilken hun vandt en LA Drama Critics’ Award for. I sin førsta tv-optræden i 1982, spillede hun Margie Spoletto i For Lovers Only. Hendes første, større rolle var som Linda Bauer i Equal Justice fra 1990-91.

Privatliv 
Den 15 august 1992 giftede Kaczmarek sig med Bradley Whitford. De bor i Los Angeles med sine tre barn: Francis (født 1997), George (født 23. december 1999) og Mary Louisa (født 25. november 2002).

Eksterne henvisninger 

 

Tv-skuespillere fra USA
Stemmeskuespillere fra USA
Skuespillere fra USA
Stine Svangård

Stine Franziska Svangård (født 4. juli 1984 i Horsens) er en dansk håndboldspiller, der spiller for franske Mérignac Handball. Hun kom til klubben i 2019. Hun har tidligere optrådt for Odense Håndbold, Randers HK, KIF Vejen, franske Toulon og flere gange i SønderjyskE Håndbold.

Referencer

Eksterne henvisninger 

Personer fra Horsens
Håndboldspillere fra Danmark
Håndboldspillere fra SønderjyskE Håndbold
Håndboldspillere fra Kolding IF
Håndboldspillere fra Randers HK
Håndboldspillere fra Odense Håndbold
William Vickrey

William Spencer Vickrey (født 21. juni 1914 i Victoria, Britisk Columbia, død 11. oktober 1996 i Harrison, New York) var en canadisk økonom og bl.a. professor ved Columbia University i New York. I 1996 blev han tildelt Nobelprisen i økonomi sammen med James Mirrlees "for deres fundamentale bidrag til den økonomiske teori om incitamenter under asymmetrisk information". Vickrey døde imidlertid af et hjerteanfald kun tre dage efter annonceringen af Nobelprisen. Hans kollega fra Columbia University, C. Lowell Harris, modtog derfor prisen på hans vegne ved ceremonien i Stockholm 10. december 1996. Vickreys Nobelpris er dermed et af de fire tilfælde, hvor Nobelprisen er blevet præsenteret posthumt.

Baggrund  

William Vickrey blev bachelor i matematik ved Yale University i 1935, men tog sin kandidatgrad i 1937 og Ph.D. i 1948 ved Columbia University, hvor han også tilbragte det meste af sin karriere. Han var en aktiv kvæker. I 1951 giftede han sig med Cecile Thompson.

Forskning 

Vickrey er ikke mindst kendt som en foregangsmand indenfor auktionsteori. Han var den første, der anvendte spilteoretiske tankegange på dynamikken ved afholdelse af auktioner. I sin banebrydende artikel udledte Vickrey flere forskellige auktionsligevægte. Det særlige begreb "Vickrey-auktion" er opkaldt efter ham.

Vickrey arbejdede også med trængselsprissætning, tankegangen om at brugen af veje og andre tjenester skulle prissættes, sådan at brugerne kan se omkostningerne ved, at ydelsen anvendes, når der stadig er efterspørgsel. Trængselsprissætning giver et signal til brugerne om at ændre dres adfærd, eller til investorer om at forøge udbuddet af den pågældende tjeneste. Teorien er bl.a. senere blevet brugt ved roadpricing i byer som London.

Ligesom sin med-Nobelprisvinder James Mirrlees har Vickrey også leveret en række andre forskningsresultater indenfor offentlig økonomi. I sin økonomiske tankegang var han påvirket af John Maynard Keynes. Han anbefalede også større vægt på beskatningen af jord på linje med Henry George som følge af tilstedeværelsen af den særlige jordrente, der ifølge Vickrey gjorde beskatning af jord til en af de bedste skatter, der findes. Vickrey var blandt andet stærkt kritisk overfor tankerne om, at det er en god ide for en regering at forsøge at overholde et balanceret budget.

Referencer

Eksterne henvisninger 
 Materiale om William Vickrey på Nobelstiftelsens hjemmeside
 William S. Vickrey (1914-1996). The Concise Encyclopedia of Economics. Library of Economics and Liberty.

Nobelprismodtagere i økonomi
Nobelprismodtagere fra Canada
Økonomer fra Canada
Louise Aaskov

Louise Aaskov (født 8. juli 1994 i Aabenraa) er en dansk håndboldspiller, der spiller for Nykøbing Falster Håndboldklub. Hun kom til klubben i 2015. Hun har tidligere optrådt for HC Odense og SønderjyskE Håndbold.

Hun har op til flere U-landsholdskampe på CV'et. Hun var blandt andet med til at vinde guld til U18 VM i Montenegro i 2012.

Referencer 
 Spillerprofil - HC Odense 
 Hbold - Louise Aaskov 
 Handball - Louise Aaskov
 Håndboldspiller ved et tilfælde 

Personer fra Aabenraa
Håndboldspillere fra Danmark
Håndboldspillere fra SønderjyskE Håndbold
Håndboldspillere fra Nykøbing Falster Håndboldklub
Håndboldspillere fra HC Odense